142 



LES EEULES SEYNT EOBEED 



des acres de waret e de tere semee coe est ke par coe sauerez 

 com bien de ble vous deuetz auer en gros com bien de estor 

 com bien la tere deyt reprendre de semence dount vous 

 deuetz sauer ke pourement respount chescune carue de tere 

 ke ne rend cend summes de ble dount tauntes carues de tere 

 cum vos auetz tauntes centeynes de quarters al meyntz 

 deuetz auer v seyetz certe ke la tere est malement gaynee 

 ou fausement semee ou le ble emblee si vous auet donke 

 quaraunte carues de tere vos deuetz auer quatre mile quar- 

 ters de ble si cinkaunte cink mile e issi auaunt vos deuetz 

 sauer de chescun acre de waret poetz sustener par an deus 

 berbitz almeyns dount cent acres de waret deus cent berbitz 

 poent sustener deus cent acres quatre cent berbitz e issi 

 auaunt si vos sauetz quauntes acres vous auetz en chescun 

 ble asemer enqueretz com bien prent la acre de semail de 

 eel soil de tere e contez le nombre de quarters de semence 

 sauerez vous la issue de la semene e coe ke remeyndra. 



La vintequinte reule vous aprent les deus reules de 



VENDRE E DE BATRE VOSTER BLE. 



Tenetz deus reules endreyt de vente e de batre de ble ke ia 

 ne seyt ble vendu ke le fore ne vous remenge a estramer vos 

 faudes de berbitz le iour e a compost de denz la court. E 

 seyetz certe ke le estreim issi retenu vous vaudra la meyte 

 del ble vendu toutz iours. De autre part ne soffrez en nule 

 manere ke lem bate aueyne en nul liu deuant noel ne a prou- 

 endre ne a vente einz seez touz a achat si vous poez e 

 apres le noel quant lem comence a semer aueine festes batre 

 uostre aueine e eel fore batu si freschement cuntreuaudra si 

 vn poy seyt medle od feyn trestud feyn e fore dorra greynure 

 force a uos boefs e vigour a trauailler e bien poez entendre 

 ke si vous volez aueyne vendre donkes la purrez vous meuz 

 vendre e plus prendre kaunt couent ke chescun eyt a semer. 



